Brendons Rūts
Brendons Džeimss Rūts (angļu: Brandon James Routh; dzimis 1979. gada 9. oktobrī) ir amerikāņu aktieris un bijušais modelis. 2000. gadu sākumā filmējies dažādos seriālos. 2006. gadā kļuva pazīstams ar Klārka Kenta/Supermena attēlošanu filmā "Supermens atgriežas" (Superman Returns), par šo lomu saņēmis Saturna balvu kā labākais aktieris. Pēc tam B. Rūtam ir bijusi regulārā aktieru sastāva loma seriālā "Aģents Čaks" (Chuck).